******

**MINISTERUL SĂNĂTĂŢII**

**SERVICIUL DE AMBULANŢĂ JUDETEAN ARGEŞ**

**Str. Dr. Ana Aslan, Nr. 1, Piteşti, Judeţul Argeş**

**Tel. 0248/285.740 – Fax 0248/285.740**

**e-mail:** [**ambulantaag@yahoo.com**](mailto:ambulantaag@yahoo.com)

[**ambulantaag\_runos@yahoo.com**](mailto:ambulantaag_runos@yahoo.com)

Operator de date cu caracter personal nr. 36245



***Nr............../......................***

Serviciul de Ambulanță Județean Argeș

Plan de acțiuni, obiective și probleme

Serviciul de Ambulanță Județean ( SAJ ) Argeș este o unitate sanitară publică de importanță strategică, cu personalitate juridică, aflată în subordinea Ministerul Sănătății și sub coordonarea operațională a Departamentului pentru Situații de Urgență din cadrul Ministerului Afacerilor Interne. În starea de urgență, cât și în starea de alertă, Serviciul de Ambulanță Județean Argeș, se subordonează operațional Inspectoratului pentru Situații de Urgență Argeș.

SAJ Argeș are în structură două compartimente:

- un compartiment pentru asistență medicală de urgență și transport medical asistat, ce funcționează în regim de lucru continuu, în așteptarea solicitărilor de asistență medicală de urgență, și

- un compartiment de consultații de urgență la domiciliu și transport sanitar neasistat.

Anul 2021 a reprezentat o provocare pentru SAJ Argeș, deoarece pe lângă asigurarea urgențelor medico-chirurgicale obișnuite în prespital, a trebuit să onoreze toate solicitările apărute în contextul pandemiei de Covid -19 : diagnosticarea cazurilor prin testare, evaluarea și transportul medical asistat al pacienților suspecți sau confirmați cu noul coronavirus la spital sau între spitale, atât în județul Argeș cât și la alte spitale din țară.

În vederea asigurării serviciilor medicale specifice, SAJ Argeș se angajează cu toată răspunderea să inițieze și să finalizeze acțiuni care să conducă la creșterea calității acestora.

Obiectivele strategice pe care conducerea SAJ Argeș le urmărește, în concordanță cu programul de guvernare, sunt :

- Implementarea unor proceduri operaționale care să ducă la asigurarea unor intervenții medicale sigure și conforme standardelor;

- Implementarea controlului intern asupra tuturor activităților SAJ Argeș pentru a se reduce riscurile ce pot apărea oricând într-un sistem cu grad înalt de vulnerabilitate;

- Îmbunătățirea condițiilor de muncă și asigurarea echipamentelor, medicamentelor și materialelor sanitare necesare pentru o activitate de calitate;

- Asigurarea colaborării eficiente cu celelalte structuri de urgență - echipajele de prim ajutor și cel de terapie intensivă din cadrul ISU Argeș;

- Asigurarea pregătirii profesionale continue și verificarea cunoștințelor acumulate de personalul operativ;

- Asigurarea funcționalității autosanitarelor, în proporție de cel puțin 80%.

Conducerea SAJ Argeș are stabilite domenii de dezvoltare a serviciului și a managementului calității, care vizează :

- Menținerea și îmbunătățirea sistemului de management al calității dar și de management al riscurilor, cu standarde și procese bine definite, în vederea adoptării unui model organizațional bazat pe principiile calității totale : focalizare asupra pacientului, lucrul în echipă, îmbunătățirea continuă a calității.

- Implementarea OSGG nr. 600 /2018 pentru aprobarea Codului controlului intern managerial al entităților publice.

1

- Exerciții, controale la nivelul întregului lanț de intervenție, inclusiv dispecerat și medic coordonator, în vederea verificării cunoștințelor profesionale și legislative specifice și a aptitudinilor necesare pentru o bună monitorizare a echipajelor și flexibilitate în luarea deciziilor.

Obiectivul principal al programului de guvernare asumat de instituție este construit în jurul următoarelor acțiuni:

1. Asigurarea functionalității parcului auto.
2. Asigurarea necesarului de personal.
3. Asigurarea necesarului de echipamente de protecție, de medicamente și materiale sanitare, carburanți, funcționarea aparaturii medicale .
4. Asigurarea procesului de formare profesională continuă.
5. Asigurarea alocării operative a echipajelor în concordanță cu motivul solicitării și acordarea de servicii medicale de calitate.
6. Asigurarea întocmirii corecte și transmiterii la termenele solicitate a raportărilor .

Investițiile în infrastructură, autosanitare, aparatură medicală, crearea capabilităților în zonele de risc, pregătirea capitalului uman, asigurarea necesarului de personal și asigurarea necesarului de medicamente și materiale sanitare sunt premisele pe care se se bazează programul de guvernare.

1. Parcul auto al instituției este compus din 66 de autosanitare, din care 6 tip C2, 44 tip B1/2, 9 tip A1/A2 și 7 tip ACD. Pentru asigurarea functionalității parcului, unitatea se află în relație contractuală cu trei unități service, iar lucrările de întreținere și reparații la cele aflate în garanție sunt realizate prin unitățile service ale reprezentanțelor. Având în vedere că 45 de autosanitare au normă de casare îndeplinită, au fost casate 7 autosanitare , urmând a fi casate încă 3 autosanitare. Celelalte vor urma aceeași procedură, pe măsură ce vor fi înlocuite cu altele noi, achiziționate de Ministerul Sănătății sau de Ministerul Afacerilor Interne .

2. SAJ Argeș funcționează cu 346,5 de posturi aprobate ( vezi anexa numărul 1 ) și 10 posturi suplimentate pentru perioada pandemiei, din care 90% personal de intervenție , distribuit în stația centrală din Pitești şi 8 substații în județ, din care 5 în municipii și orașe (Câmpulung, Curtea de Argeș, Mioveni, Topoloveni şi Costești) şi 3 în mediul rural (Mozăceni, Domnești şi Rucăr).

SAJ Argeș a dat spre folosință 4 autosanitare de consultații la domiciliu la Centrele de Permanență Cepari, Cuca , Bogați și Călinești.

SAJ Argeș are acorduri de colaborare cu patru ambulanțe private, autorizate pentru consultații de urgență la domiciliu și transport sanitar neasistat. Acestea se află în relație contractuală cu Casa de Asigurări de Sănătate Argeș, onorând gratuit solicitările repartizate.

Dispeceratul Comun I.S.U. - S.A.J. Argeș, se află la sediul Inspectoratului pentru Situații de Urgență Argeș şi are în permanență 2-3 registratori medicali de urgență (dispeceri) şi un medic coordonator care distribuie solicitările către echipajele proprii,

2

echipajele I.S.U. Argeș (una de terapie intensivă și 7 de prim ajutor), Centrele de Permanență și către ambulanțele private .

În primele 10 luni ale anului 2021 SAJ Argeș a raportat realizarea a 32 585 de intervenții la cazuri - o medie lunară de 7 412, din care aproximativ 50% reprezintă cazuistica Covid-19.

Au fost efectuate 40 670 de teste pentru diagnosticarea precoce a COVID-19, din care 6 670 de teste RT-PCR și 34 000 de teste rapide antigenice (vezi anexa numărul 2 ).

S-au parcurs 2 523 775 kilometri (vezi anexa numărul 3 ).

3. În baza bugetului de venituri și cheltuieli, potrivit căruia este asigurată finanțarea până la finele lunii octombrie 2021, SAJ Argeș a încheiat contracte pentru a asigura necesarul de echipamente de protecție, medicamente , materiale sanitare , carburant, functionarea aparaturii medicale și autosanitarelor ( vezi anexa numărul 4 ).

4. În vederea asigurării procesului de formare profesională continuă și a îmbunătățirii activității de asistență medicală de urgență, la recomandarea DSU, SAJ Argeș a procedat la identificarea angajaților cu abilități în formarea profesională continuă a personalului operativ, pentru susținerea unor sesiuni de formare necesare fiecărei categorii de personal: medici, asistenți medicali, operatori-registratori medicali de urgență și personal auxiliar sanitar ( ambulanțieri, șoferi autosanitară ) și a instruit un numar de 250 de salariați .

Formarea continuă a personalului operativ a fost realizată în urma stabilirii unei tematici pentru fiecare categorie de personal și a unei planificări în funcție de graficele de lucru. Procesul de instruire s-a finalizat printr-o evaluare individuală.

5. Cu privire la alocarea operativă a echipajelor în concordanță cu motivul solicitării, au fost organizate instruiri ale personalului dedicat, monitorizându-se indicatorii de calitate (în special timpul de răspuns la apel prin 112 - sub 20 de secunde , timpul de alertare a echipajelor - sub 2 minute și timpul de ajungere la caz - sub 15 minute în mediul urban , la cel putin 90% din cazuri și sub 20 de minute în mediul rural, la cel putin 75 % din cazuri ). În luna octombrie datorită numărului mare de solicitări a rezultat o creștere a timpilor de alertare și ajungere la caz.

Au fost analizate și indicele de corelare între codul de culoare ( roșu, galben și verde ) și tipul de echipaj alocat ( EPA, TIM, C2, B2, ACD, A1/2 ), în paralel cu indicele de concordanță între codul de culoare alocat și codul real la locul solicitării,

având ca efect o creștere a capacității de intervenție la solicitări .

Pentru a cuantifica gradul de percepție a calității serviciilor medicale oferite de către SAJ Argeș, a fost întocmit și completat, în urma discuțiilor telefonice cu pacientul sau aparținătorul acestuia, un eșantion de chestionare de evaluare a satisfacției pacientului. Din analiza acestora 44% din repondenți au răspuns cu foarte bine, 34% cu bine, 17% cu satisfăcător și 5% cu nesatisfăcător. SAJ Argeș a primit și sesizări față de modul de acordare a asistenței medicale de urgență în prespital, pentru care au fost acordate 5 sancțiuni, în urma cercetării disciplinare prealabile. Conducerea instituției efectuează periodic verificări ale ambulanțelor, la intrarea în tură, între solicitări și la sosirea acestora la spitale. Pentru neregulile constatate se iau măsuri de

3

remediere imediată a acestora , constând în reinstruiri cu privire la respectarea

legislației în vigoare, la utilizarea echipamentelor și aparaturii medicale din dotare, la modul de completare a documentelor, respectiv fișele de solicitare și foile de parcurs. În situația în care neregulile persistă și pot pune în pericol starea de sănătate a pacientului, se efectuează cercetări disciplinare și se aplică sancțiuni (au fost aplicate 6 sancțiuni disciplinare ).

6. Asigurarea întocmirii corecte și transmiterii la termenele solicitate a raportărilor a fost asigurată prin actualizarea fișelor de post, întocmirea de proceduri de lucru la nivelul fiecărui compartiment în concordanță cu controlul intern managerial.

Urmărind programul de guvernare la nivelul Ministerului Sănătății au fost solicitate sume pentru investiții și s-au achiziționat 2 incubatoare pentru transportul nou-născuților, 3 containere mobile pentru decontaminare personalului , 12 stații de emisie-receptie portabile, o centrală termică electrică și o targă pentru autosanitare.

Ca necesități pe termen scurt se impune achiziționarea (prin sponsorizare sau finanțare de la bugetul de stat) a unui program informatic pentru compartimentul statistică și unul pentru punctul farmaceutic.

Sunt funcționale, un sistem de monitorizare GPS pentru autosanitare și unul pentru controlul consumului de carburant .

Pe termen mediu, pentru alinierea la legislația actuală, Serviciul de Ambulanță Județean Argeș este în curs de autorizare a farmaciei cu circuit închis, prin recrutarea unui farmacist, postul fiind aprobat de Ministerul Sănătății.

Alte probleme identificate:

-necesitatea achiziționării de autosanitare de catre Ministerul Sănătății/ Ministerul Afacerilor Interne, întrucât 70% din cele existente au îndeplinit norma de casare;

-implementarea unui program informatic unitar, la nivel național, pentru toate serviciile de ambulanță, la nivelul compartimentelor financiar - contabilitate , tehnic, salarizare, statistică, achiziții, juridic;

-personal insuficient , ceea ce conduce la plata de ore în regim de gardă de aproximativ 200.000 de lei / lună .

Manager General,

Dr. Paul Luminița

4

**SERVICIUL DE AMBULANȚĂ JUDEȚEAN ARGEȘ ANEXA NUMĂRUL 1**

**Structură de personal**

|  |  |  |
| --- | --- | --- |
| **Nr.**  **crt.** | **Categorie de personal** | **Nr. posturi aprobate** |
| 1. | Medici | 27 |
| 2. | Farmacist specialist | 1 |
| 3. | Asistenți medicali | 128 |
| 4. | Operatori-registratori medicali de urgență | 13 |
| 5. | Statistician medical | 1 |
| 6. | Ambulanțieri/ șoferi autosanitară | 136 |
| 7. | Personal T.E.S.A. | 40,5 |
| **TOTAL** | | **346,5** |

**SERVICIUL DE AMBULANȚĂ JUDEȚEAN ARGEȘ ANEXA NUMĂRUL 2**

**Solicitări în perioada 01.01.2021-31.10.2021**

|  |  |  |  |  |
| --- | --- | --- | --- | --- |
| **Nr. crt.** | **Luna** | **Solicitări urgență** | **Solicitări transport** | **Testări COVID** |
| 1 | Ianuarie | 6 606 | 590 | 1 071 |
| 2 | Februarie | 5 526 | 358 | 1 069 |
| 3 | Martie | 8 094 | 629 | 3 671 |
| 4 | Aprilie | 8 173 | 699 | 3 355 |
| 5 | Mai | 6 366 | 402 | 1 536 |
| 6 | Iunie | 6 169 | 340 | 1 050 |
| 7 | Iulie | 6 217 | 320 | 754 |
| 8 | August | 6 489 | 304 | 983 |
| 9 | Septembrie | 7 832 | 571 | 3 423 |
| 10 | Octombrie | 19 234 | 910 | 12 441 |
| **TOTAL** | | **80 706** | **5 123** | **29 353** |

**SERVICIUL DE AMBULANȚĂ JUDEȚEAN ARGEȘ ANEXA NUMĂRUL 3**

**Kilometri parcurși în perioada 01.01.2021-31.10.2021**

|  |  |  |
| --- | --- | --- |
| **Nr.**  **crt.** | **Luna** | **Kilometri** |
| 1 | Ianuarie | 268 378 |
| 2 | Februarie | 208 480 |
| 3 | Martie | 261 875 |
| 4 | Aprilie | 265 458 |
| 5 | Mai | 240 044 |
| 6 | Iunie | 239 114 |
| 7 | Iulie | 248 074 |
| 8 | August | 241 948 |
| 9 | Septembrie | 244 411 |
| 10 | Octombrie | 305 993 |
| **Total** | | **2 523 775** |

**Medie lunară kilometri = 252 377**

**SERVICIUL DE AMBULANȚĂ JUDEȚEAN ARGEȘ ANEXA NUMĂRUL 4**

**Situația cheltuielilor efectuate în perioada**

**01.01.2021 – 31.10.2021**

**- Lei -**

|  |  |  |  |  |  |
| --- | --- | --- | --- | --- | --- |
| **Nr. crt.** | **Explicații** | **TITLUL I –**  **Cheltuieli de personal** | **TITLUL II –**  **Bunuri și servicii** | **TITLUL XIII – Cheltuieli de capital** | **Total cheltuieli efectuate** |
| 1. | Ianuarie | 4 349 929,00 | 518 018,48 | 0,00 | 4 867 947,48 |
| 2. | Februarie | 4 325 303,00 | 712 787,55 | 0,00 | 5 038 090,55 |
| 3. | Martie | 4 203 274,00 | 553 850,82 | 0,00 | 4 757 124,82 |
| 4. | Aprilie | 4 012 295,00 | 752 501,84 | 0,00 | 4 764 796,84 |
| 5. | Mai | 4 126 074,00 | 558 996,04 | 0,00 | 4 685 070,04 |
| 6. | Iunie | 4 288 712,00 | 575 406,40 | 0,00 | 4 864 118,40 |
| 7. | Iulie | 4 062 694,00 | 353 236,87 | 6 000,00 | 4 421 930,87 |
| 8. | August | 4 129 894,00 | 724 381,40 | 0,00 | 4 854 275,40 |
| 9. | Septembrie | 4 043 724,00 | 487 323,29 | 0,00 | 4 531 047,29 |
| 10. | Octombrie | 4 121 203,00 | 407 791,16 | 124 000,00 | 4 652 994,16 |
| **Total** | | **41 663 102,00** | **5 644 293,85** | **130 000,00** | **47 437 395,85** |